
RADVILIŠKIO RAJONO SAVIVALDYBĖS TARYBA

SPRENDIMAS
DĖL GARANTIJOS SUTEIKIMO

2025 m.                         d. Nr. T-   
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 17 straipsnio 1 dalies 5 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 7 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“,  4 punktu ir atsižvelgdama į Radviliškio rajono savivaldybės kontrolės ir audito tarnybos 2025 m. birželio 20 d. išvadą Nr. VA-4 „Dėl garantijos suteikimo UAB „Radviliškio autobusų parkas““ bei uždarosios akcinės bendrovės „Radviliškio autobusų parkas“ 2025 m. birželio 16 d. raštą  Nr. 6-2 „Dėl garantinio laidavimo suteikimo UAB „Radviliškio autobusų parkas“ paskolai“, Radviliškio rajono savivaldybės taryba nusprendžia:
.	Suteikti garantiją uždarajai akcinei bendrovei „Radviliškio autobusų parkas“ imti ne didesnę kaip 50 000 Eur iki 10 (dešimties) metų banko paskolą, skirtą naudotam autobusui įsigyti.
.	Įpareigoti uždarosios akcinės bendrovės „Radviliškio autobusų parkas“ direktorių, o jo nesant – laikinai einantį direktoriaus pareigas asmenį, pasirašyti paskolos sutartį su kredito įstaiga, atsižvelgiant į labiausiai naudingas  ilgalaikės paskolos sąlygas. 
.	Įpareigoti uždarosios akcinės bendrovės „Radviliškio autobusų parkas“ direktorių grąžinti paskolą ir mokėti palūkanas paskolos sutartyje numatytu laiku.
.	Įgalioti Radviliškio rajono savivaldybės merą pasirašyti su garantijos suteikimu susijusius dokumentus. 
.	Pavesti šio sprendimo vykdymo kontrolę Radviliškio rajono savivaldybės administracijos Finansų skyriui. 
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL GARANTIJOS SUTEIKIMO“
AIŠKINAMASIS RAŠTAS

2025-06-16
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Teikiamo projekto tikslas – suteikti garantiją UAB „Radviliškio autobusų parkas“ 50 000 Eur ilgalaikei (10 metų) banko paskolai, kuri bus panaudota naudotam keleiviniam autobusui įsigyti.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 17 straipsnio 1 dalies 5 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 7 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“,  4 punktu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų teisinio reguliavimo nuostatų nereikia, nes galiojantys teisės aktai – Vietos savivaldos įstatymas, Lietuvos Respublikos biudžeto sandaros įstatymas ir kt. – jau reglamentuoja, kada ir kaip savivaldybių valdomoms įmonėms suteikiamos paskolų garantijos.
Tarybai pritarus sprendimui suteikti garantiją UAB „Radviliškio autobusų parkas“ dėl 50 000 Eur dešimties metų trukmės ilgalaikės paskolos naudotam keleiviniam autobusui įsigyti, bendrovė galėtų pradėti vykdyti reguliarias keleivių pervežimo paslaugas. Šis žingsnis sustiprintų įmonės pozicijas rinkoje, leistų efektyviau aptarnauti didesnius srautus, padidintų viešojo transporto patikimumą bei saugumą ir prisidėtų prie regiono gyventojų mobilumo gerinimo.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, vicemerais, meru.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Nėra.

Sprendimo projektą parengė
Investicijų ir turto valdymo skyriaus vyriausiasis specialistas                              Mindaugas Vaitkus



